smcproject/ml-wiki-sentences huggingface dataset:
ബ്രിട്ടീഷ് ആർക്കിടെക്റ്റുകളായ സർ എഡ്വിൻ ലുട്ട്യൻസും സർ ഹെർബർട്ട് ബേക്കറും ചേർന്നാണ് 1912-1913 ൽ ബ്രിട്ടീഷ് ഇന്ത്യയ്ക്കായി ഒരു പുതിയ ഭരണ തലസ്ഥാന നഗരം നിർമ്മിക്കാനുള്ള വിശാലമായ ഉത്തരവിന്റെ ഭാഗമായി ഇത് രൂപകൽപ്പന ചെയ്തത്.
പാർലമെന്റ് മന്ദിരത്തിന്റെ നിർമ്മാണം 1921 ൽ ആരംഭിക്കുകയും 1927 ൽ പൂർത്തീകരിക്കുകയും ചെയ്തു.
പാർലമെന്റ് മന്ദിരത്തിന്റെ ഉദ്ഘാടന ചടങ്ങ് 1927 ജനുവരി 18 ന് ഇന്ത്യൻ വൈസ്രോയി പ്രഭു ഇർവിൻ പ്രഭു നിർവഹിച്ചു.
കേന്ദ്ര നിയമസഭയുടെ മൂന്നാമത്തെ സെഷൻ 1927 ജനുവരി 19 ന് ഈ മന്ദിരത്തിൽ നടന്നു.
പാർലമെന്ററി ലൈബ്രറിയുടെ കെട്ടിടത്തിൽ പാർലമെന്റ് മന്ദിരത്തിനടുത്തായി 2006 ൽ ആരംഭിച്ച പാർലമെന്റ് മ്യൂസിയം.
ന്യൂഡൽഹിയിൽ 2.43 ഹെക്ടർ സ്ഥലത്താണു നിലവിലുള്ള പാർലമെന്റ് മന്ദിരം സ്ഥിതി ചെയ്യുന്നത്.
വൃത്താകൃതിയിലാണു നിർമിതി.
വരാന്തയ്ക്കു ചുറ്റുമുള്ള 144 തൂണുകൾ മന്ദിരത്തിന്റെ മോടി കൂട്ടുന്നു.
12 കവാടങ്ങളുണ്ട്.
കെട്ടിടത്തിന്റെ നടുക്കാണു വൃത്താകൃതിയിലുള്ള സെൻട്രൽ ഹാൾ.
ഈ ഹാളിൽ ഒരേ രീതിയിലുള്ള 3 ചേംബറുകളുണ്ട്.
ഒന്ന് ലോക്സഭയും മറ്റൊന്നു രാജ്യസഭയുമാണ്.
മൂന്നാമത്തേത് ലൈബ്രറി.
ഇതിനു ചുറ്റും വലിയ ഉദ്യാനവും സ്ഥിതിചെയ്യുന്നു.
മൊറീനയിലെ ചൗസത്ത് യോഗിനി ക്ഷേത്രത്തിൽ നിന്നാണ് കെട്ടിടത്തിന്റെ രൂപകൽപ്പനയ്ക്ക് പ്രചോദനമായതെന്ന് ചില ഉറവിടങ്ങൾ അനുമാനിക്കുന്നു.
പുതിയ പാർലമെന്റ് മന്ദിരം പ്രവർത്തനമാരംഭിച്ച ശേഷം നിലവിലെ കെട്ടിടം മ്യൂസിയം ഓഫ് ഡെമോക്രസിയാക്കി മാറ്റാനാണ് പദ്ധതി.
പുതിയ പാർലിമെന്റ് മന്ദിരം
പഴയ ഘടനയുമായുള്ള സ്ഥിരത സംബന്ധിച്ച ആശങ്കകൾ കാരണം 2010 കളുടെ തുടക്കത്തിൽ പാർലമെന്റ് മന്ദിരം മാറ്റിസ്ഥാപിക്കുന്നതിനുള്ള പുതിയ പാർലമെന്റ് കെട്ടിടത്തിനുള്ള നിർദേശങ്ങൾ ഉയർന്നുവന്നു.
10 മന്ദിരം.
അതിൽ 51 കേന്ദ്രസർക്കാർ വകുപ്പുകളിലെ 51,000 ജീവനക്കാർ.
ഇവർക്കായി എല്ലാ മന്ദിരങ്ങളെയും ബന്ധിപ്പിക്കുന്ന പ്രത്യേക ഭൂഗർഭ മെട്രോ പാത.
അത്യാധുനിക സൗകര്യങ്ങളും കോൺഫറൻസ് സെന്ററുകളും ലാൻഡ്സ്കേപ് ലോൺസും എല്ലാം ഉൾപ്പെടുന്ന സംവിധാനം.
മുതൽമുടക്ക് 20,000 കോടി രൂപയിലേറെ വരുമെന്ന് കണക്കു കൂട്ടുന്നു.
നോർത്ത്–സൗത്ത് ബ്ലോക്കുകൾ ഉൾപ്പെടുന്ന നിലവിലെ ഭരണകേന്ദ്രത്തിനു പകരം കേന്ദ്രസർക്കാർ ആവിഷ്കരിച്ചിരിക്കുന്ന സെൻട്രൽ വിസ്ത പദ്ധതി ഇതൊക്കെയാണ്.
പാർലമെന്റ് മന്ദിരം മാത്രമല്ല, പ്രധാനമന്ത്രിയുടെ വസതിയിലേക്കുള്ള അണ്ടർ ഗ്രൗണ്ട് ടണൽ, പുതിയ സെൻട്രൽ സെക്രട്ടേറിയറ്റ് എന്നിവയെല്ലാം ഉൾപ്പെടുന്നു.
ഭരണസിരാകേന്ദ്രം മോടി പിടിപ്പിക്കാനുള്ള സെൻട്രൽ വിസ്താ പദ്ധതിയുടെ ആദ്യഭാഗമായിരുന്നു പുതിയ പാർലമെന്റ് മന്ദിരത്തിന്റെ നിർമാണം.
ഭീകരക്രമണം
2001 ഡിസംബർ 13 ന് പാർലമെന്റ് മന്ദിരം അഞ്ച് ലഷ്കർ-ഇ-തായ്ബ, ജയ്ഷ്-ഇ-മുഹമ്മദ് തീവ്രവാദികൾ ആക്രമിച്ചു.
ആക്രമണകാരികൾക്കെല്ലാം പുറമേ ആറ് സൈനികരും ഒരു സിവിലിയനും കൊല്ലപ്പെട്ടു.
ചിത്രശാല 1947-ൽ പർലമെന്റ് ഹൗസിൽ വെച്ച് ചേംബർ ഒഫ് പ്രിൻസസ്സിനെ അഭിസംബോധന ചെയ്യുന്ന അന്നത്തെ വൈസ്രോയ് മൗണ്ട്ബാറ്റൺ ഇന്ത്യൻ ഭരണഘടനാ സഭ 1946-ൽ പണ്ഡിറ്റ് ജവഹർലാൽ നെഹ്രു നിയമസഭയെ അഭിസംബോധന ചെയ്യുന്നു ഇന്ത്യൻ പാർലമെന്റിനെ അഭിസംബോധന ചെയ്യുന്ന അമേരിക്കൻ പ്രസിഡന്റ് ജിമ്മി കാർട്ടർ , വേദിയിൽ അന്നത്തെ പ്രധാനമന്ത്രിയായിരുന്ന മൊറർജി ദേശായി .
2010-ൽ, ഇന്ത്യ സന്ദർശിച്ച അമേരിക്കൻ പ്രസിഡന്റ് ബറാക്ക് ഒബാമ ,  സഭാംഗങ്ങളെ അഭിസംബോധന ചെയ്യുന്നു അവലംബം പുറത്തേക്കുള്ള കണ്ണികൾ സൻസദ് ഭവൻ എന്ന വിഷയവുമായി ബന്ധമുള്ള കൂടുതൽ പ്രമാണങ്ങൾ ( വിക്കിമീഡിയ കോമൺസിൽ )
പഴയ പെൻഷൻ പദ്ധതി ഇംഗ്ലീഷ് വിലാസം https://ml.wikipedia.org/wiki/Old_Pension_Scheme
കേന്ദ്രസർക്കാർ പെൻഷൻ പരിഷ്കാരങ്ങളുടെ ഭാഗമായി ഇന്ത്യയിലെ പഴയ പെൻഷൻ പദ്ധതി (OPS) നിർത്തലാക്കി.
2004 ജനുവരി 1 മുതൽ പിൻവലിച്ചു, ഡിയർനസ് അലവൻസുകൾ (ഡിഎ) തുടങ്ങിയ ഘടകങ്ങളോടൊപ്പം വിരമിക്കുമ്പോൾ അവസാനത്തെ ശമ്പളത്തിന്റെ (എൽപിഡി) പകുതിയുടെ നിർവചിക്കപ്പെട്ട-ആനുകൂല്യമുള്ള (ഡിബി) പെൻഷനും ഇതിന് ഉണ്ടായിരുന്നു.
ഗവൺമെന്റിന്റെ നിലവിലെ വരുമാനം വിരമിച്ച ജീവനക്കാർക്കുള്ള പെൻഷൻ ആനുകൂല്യത്തിന് ധനസഹായം നൽകുന്ന അടിസ്ഥാനത്തിലുള്ള പേ-യു-ഗോ (PAYG).
പഴയ പെൻഷൻ സ്കീമിന് പകരം ദേശീയ പെൻഷൻ സംവിധാനം എന്ന പേരിൽ പുനഃക്രമീകരിച്ച ഡിഫൈൻഡ്-കോൺട്രിബ്യൂഷൻ (ഡിസി) പെൻഷൻ സ്കീം നിലവിൽ വന്നു.
നിലവിലുള്ള വിരമിച്ചവർക്കുള്ള പഴയ പെൻഷൻ പദ്ധതിയുടെ അടിസ്ഥാനത്തിൽ 2022-2023 ലെ ബജറ്റ് എസ്റ്റിമേറ്റിൽ കേന്ദ്ര ഗവൺമെന്റിന്റെ പെൻഷൻ ബാധ്യതകൾ 2.07 ലക്ഷം കോടി രൂപയാണ്.
എല്ലാ സംസ്ഥാന സർക്കാരിന്റെയും 2022-2023 ലെ ഏകീകൃത ബജറ്റ് എസ്റ്റിമേറ്റ് പെൻഷൻ ചെലവ് 4,63,436.9 കോടിയാണ്.
പഴയ ലോകം ഇംഗ്ലീഷ് വിലാസം https://ml.wikipedia.org/wiki/Old_World ടോളമിയുടെ പഴയ ലോകത്തിന്റെ ഭൂപടം
യൂറോപ്യന്മാരുടെ ലോകവീക്ഷണത്തിൽ, അമേരിക്ക കണ്ടെത്തുന്നതിനു മുന്നേ അവർക്ക് പരിചിതമായ ഏഷ്യ , യൂറോപ് , ആഫ്രിക്ക എന്നീ ഭൂഖണ്ഡങ്ങളെ പൊതുവായി പഴയലോകം എന്ന് വിശേഷിപ്പിക്കുന്നു.
സന്ദർഭവശാൽ അമേരിക്കയെ പുതുലോകം എന്നും വിശേഷിപ്പിക്കുന്നു.
ഇത് കൂടെ ആഫ്രോ-യൂറേഷ്യ അവലംബം
പഴമൂൺപാല ഇംഗ്ലീഷ് വിലാസം https://ml.wikipedia.org/wiki/Manilkara_hexandra
ദക്ഷിണേഷ്യൻ വംശജനായ ഒരു മരമാണ് പഴമൂൺപാല .
( ശാസ്ത്രീയനാമം : Manilkara hexandra ) .
മഴകുറവുള്ള പ്രദേശത്തെ ശുഷ്കനിത്യഹരിതവനങ്ങളിൽ വളരുന്നു.
കാനപ്പാലയേക്കാൾ ചെറിയ മരമാണ്.
പതുക്കയേ വളരുകയുള്ളൂ.
കടുപ്പവും ഭാരവുമുള്ള തടിയാണ്.
സപ്പോട്ട തൈകൾ ബഡ്ഡ് ചെയ്യാൻ ഇതിന്റെ തൈ ഉപയോഗിക്കാറുണ്ട്.
ബംഗ്ലാദേശിലും ഇന്ത്യയിലും പ്രാദേശികമായി ഖിർനി വൃക്ഷം എന്നറിയപ്പെടുന്നു.
തമിഴ്ഭാഷയിൽ ഇതിനെ ഉലക്കപ്പാലൈ അഥവാ കാണുപ്പാലൈ എന്നും വിളിക്കുന്നു.
Ceylon Iron Wood, milk tree, wedge-leaved ape flower • Hindi: दृढ़ drirh, खिरनी khirni, क्षीरी kshiri, रायन rayan • Marathi: करणी karani, खिरणी khirni, राजण rajana, रांजण ranjana, रायण rayan, रायणी rayani • Tamil: உலக்கைப்பாலை ulakkai-p-palai • Malayalam: കൃണി krini, പഴമുന്പാല pazhamunpaala • Telugu: అంకాలు ankalu, నందివృక్షము nandivriqshamu, పాలచెట్టు palachettu • Kannada: bakula • Bengali: krikhiyur • Konkani: कर्णी karni, रांजण ranjana • Gujarati: ખિર્ની khirni, રાયન rayan • Sanskrit: क्षीरिणी kshirini, निम्बबिज nimbabija, राजादन rajadana (ഇന്റർനെറ്റിലെ പലയിടത്തുനിന്നും ശേഖരിച്ച പേരുകളാണിവ, തെറ്റുകളുണ്ടായേക്കാം) അവലംബം പുറത്തേക്കുള്ള കണ്ണികൾ ചിത്രങ്ങൾ Manilkara hexandra എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
പഴമ്പാലക്കോട്
പാലക്കാട് ജില്ലയിലെ അതിർത്തി ഗ്രാമം.
തൃശൂർ ജില്ലയുമായി അതിർത്തി പങ്കിടുന്നു.
പഴയ സുറിയാനി പള്ളി, ചെങ്ങന്നൂർ ഈ ലേഖനത്തിന്റെ ആധികാരികത പരിശോധിക്കുന്നതിന് കൂടുതൽ സ്രോതസ്സുകളിൽ നിന്നുള്ള അവലംബങ്ങൾ ആവശ്യമാണ്.
പഴയസുറിയാനി പള്ളി ചെങ്ങന്നൂർ പഴയസുറിയാനി പള്ളിയുടെ പ്രധാന കവാടം
കേരളത്തിലെ വളരെ പുരാതനമായ ഒരു ക്രിസ്ത്യൻ പള്ളിയാണ് ചെങ്ങന്നുരിൽ സ്ഥിതിചെയ്യുന്ന പഴയ സുറിയാനി പള്ളി .
ചെങ്ങന്നൂർ പട്ടണത്തിൽ നിന്ന് ഒരു കിലോമീറ്റർ പടിഞ്ഞാറായി റെയിൽവേ സ്റ്റേഷനു പുറകിലായാണ് പള്ളി സ്ഥിതി ചെയ്യുന്നത്.
ആയിരത്തിഎഴുനൂറിലേറെ വർഷം പഴക്കം അവകാശപ്പെടുന്ന ഒരു ചരിത്ര സ്മാരകമാണ് ഈ പള്ളി.
എ.ഡി. 1580 വരെ നസ്രാണികളും, ക്നാനായ ക്രിസ്ത്യാനികളും ഒരുമിച്ചാണ് ഇവിടെ ആരാധന നടത്തിയിരുന്നത്.
പിന്നീട് ക്നാനായ സമുദായക്കാർ സ്വന്തമായി പള്ളി പണിത് അവിടേക്ക് മാറി.
19-ആം നൂറ്റാണ്ടിൽ മലങ്കര സഭയിലുണ്ടായ നവീകരണത്തിന്റെ ഫലമായി രണ്ട് വിഭാഗങ്ങൾ ഈ പള്ളിയിൽ ഉടലെടുക്കുകയും അവർ തമ്മിൽ തർക്കം രൂക്ഷമാകുകയും, കേസ് കോടതിയിലെത്തുകയും ചെയ്തു.
കോടതി വിധിപ്രകാരം അന്നുമുതൽ ഈ പള്ളി ഓർത്തഡോക്സ് - മാർത്തോമ്മാ സഭകളുടെ തുല്യമായ മേൽനോട്ടത്തിലാണ്.
ഒന്നിടവിട്ട ഞായറാഴ്ചകളിൽ ഇരുവിഭാഗവും വിശുദ്ധ കുർബ്ബാന അർപ്പിക്കുന്നു.
പ്രത്യേകതകൾ ഹനുമാന്റെ ചുമർചിത്രം
പുരാതന ഹൈന്ദവ വാസ്തുശില്പ ശൈലിയിലാണ് ഈ പള്ളി പണികഴിപ്പിച്ചിരിക്കുന്നത്.
പഴയ കാലത്തെ ശില്പ വൈദഗ്ദ്യത്തെ വിളിച്ചോതുന്ന അനേകം ശിലാചിത്രങ്ങൾ ഉൾക്കൊള്ളൂന്ന ചുവരുകളും, വാതിലുകളും, കൽവിളക്കുകളും, ശിലാരൂപങ്ങളും, കൽക്കുരിശും, അപൂർവ്വമായ എട്ടു നാവുള്ള ചിരവയും ഇവിടെ കാണാവുന്നതാണ്.
ഈ പള്ളിയുടെ നടപ്പന്തലിലുള്ള ഹനുമാന്റെ ചുമർചിത്രം, പണ്ടുകാലത്ത് ഇവിടെ നിലവിലുണ്ടായിരുന്ന ഹൈന്ദവ - ക്രൈസ്തവ സഹവർത്തിത്വത്തിന്റെ അടയാളമായി കണക്കാക്കാറുണ്ട്.
പെസഹാ വ്യാഴാഴ്ച ഇവിടെ നടത്തപ്പെടുന്ന അവൽ നേർച്ചയും പ്രസിദ്ധമാണ്.
പുറംകണ്ണികൾ സുറിയാനി പള്ളിയിൽ അവൽ നേർച്ച 28ന് Archived 2013-03-27 at the Wayback Machine .
സുറിയാനി പള്ളി പഴയ സുറിയാനിപള്ളി, ചെങ്ങന്നൂര്.
പഴയ സുറിയാനി പള്ളി.
ചെങ്ങന്നൂര്.
പഴയകുന്നുമ്മേൽ ഗ്രാമപഞ്ചായത്ത് ഇംഗ്ലീഷ് വിലാസം https://ml.wikipedia.org/wiki/Pazhayakunnummel_Gramapanchayath
തിരുവനന്തപുരം ജില്ലയിലെ ചിറയിൻകീഴ് താലൂക്കിലെ ഒരു ഗ്രാമപഞ്ചായത്താണ് പഴയകുന്നുമ്മേൽ .
കൊല്ലവർഷം 838-ൽ മാർത്താണ്ഡവർമ മഹാരാജാവിന്റെ ഭരണത്തിനു മുൻപ് ഇവിടെ പ്രബലമായ ഒരു ആദിവാസി രാജ്യം ഉണ്ടായിരുന്നു.
ഇളയിടത്തു സ്വരൂപം
വേണാട്ടു രാജവംശത്തിന്റെ ഒരു ശാഖയായിട്ടാ‍യിരുന്നു ഈ രാജവംശം ഉദ്ഭവിച്ചത്.
കന്നേറ്റി മുതൽ തിരുവനന്തപുരം വരെയുള്ള കടൽത്തീരപ്രദേശങ്ങളും, തിരുവനന്തപുരത്തിനു വടക്കുള്ള ഭുപ്രദേശങ്ങൾ കൂട്ടിച്ചേർത്ത്, അവിടെ ഭരണം നടത്തിയ ഒരു പുതിയ രാജവംശമായി എളയടത്തുസ്വരൂപം നിലവിൽ വന്നു.
നെടുമങ്ങാട് , കൊട്ടാരക്കര , പത്തനാപുരത്തിന്റെയും ചെങ്കോട്ടയുടെയും ചില ഭാഗങ്ങൾ എന്നിവ ഈ വംശത്തിന്റെ അധികാരപരിതിയിൽ ഉൾപ്പെട്ടിരുന്നവയാണ്.
കിളിമാനൂരിനടുത്തുള്ള ‘കുന്നുമ്മേൽ’ ആയിരുന്നു ആദ്യം ഇവർ തലസ്ഥാ‍നം സ്ഥാപിച്ചിരുന്നതെങ്കിലും പിന്നീട് അത് കൊട്ടാരക്കരയിലേക്ക് മാറ്റി സ്ഥാപിച്ചു.
ഈ പ്രദേശത്തെ ആദ്യത്തെ സംഘടിത പ്രസ്ഥാനം 1948 നും 1952 നും ഇടക്ക് രൂപംകൊണ്ട ബീഡിത്തൊഴിലാളി സംഘടന ആയിരുന്നു.
ജില്ലയിലെ പ്രധാന നഗരമായ കിളിമാനൂരിന്റെ സിംഹ ഭാഗവും ഈ പഞ്ചായത്തിലാണ്‌.
സംസ്ഥാന ഹൈവേയായ എം.സി. റോഡ് ഇതുവഴി കടന്നുപോകുന്നു.
1953-ൽ പഴയ കുന്നുമ്മേൽ പഞ്ചായത്ത് രൂപീകൃതമായി.
ആദ്യപ്രസിഡന്റ് .
എ.പി.രാഘവൻ ആയിരുന്നു.
ഇടനാട് എന്ന വിഭാഗത്തിൽപ്പെടുന്ന ഈ പഞ്ചായത്തിനെ കുന്നുകൾ, പാറക്കെട്ടുളള പ്രദേശം, താഴ്വര ,സമതലം എന്നിങ്ങനെ ഭൂപ്രകൃതി അനുസരിച്ച്  തരം തിരിക്കാം.
മിക്കവാറും എല്ലാ പ്രദേശങ്ങളിലേയും മണ്ണ് അംമ്ലസ്വഭാവം ഉളളതുമാണ്.
തോടുകളും കുളങ്ങളുമാണ് ഇവിടുത്തെ പ്രധാന ജലസ്രോതസ്സ്.
മഹദേവേശ്വരം ശിവക്ഷേത്രം, പുതിയകാവ് ദേവിക്ഷേത്രം, പയ്യനാട് ശിവക്ഷേത്രം, എളളു വിള ഭഗവതി ക്ഷേത്രം.
, ആറ്റൂർശിവക്ഷേത്രം തുടങ്ങിയവ പ്രധാന ആരാധനാലയങ്ങളാണ്.
ഗ്രാമപഞ്ചായത്ത് വാർഡുകൾ തട്ടത്തുമല പറണ്ടക്കുഴി ചെമ്പകശ്ശേരി ഷെഡ്ഡിൽക്കട ചെറുനാരകംകോട് തൊളിക്കുഴി അടയമൺ വണ്ടന്നൂർ മഞ്ഞപ്പാറ കുന്നുമ്മേൽ പുതിയകാവ് മഹാദേവേശ്വരം കാനാറ കുന്നുമ്മേൽ പാപ്പാല മണലേത്തുപച്ച കുളപ്പാറ അവലംബം ↑ കേരള സർക്കാർ തദ്ദേശസ്വയം ഭരണ വകുപ്പ് (പഴയകുന്നുമ്മൽ ഗ്രാമപഞ്ചായത്ത്)
പഴമൂട് ഇംഗ്ലീഷ് വിലാസം https://ml.wikipedia.org/wiki/Pazhamudu
തിരുവനന്തപുരം ജില്ലയിലെ നെയ്യാറ്റിൻകര താലൂക്കിലുണ്ടായിരുന്ന ഒരു നെൽകൃഷിരീതിയാണ് പഴമൂട് കൃഷി .
കൂട്ടുമുണ്ടകന്റെ മറ്റൊരു രൂപം തന്നെയാണ് ഇത്.
രണ്ടുവിത്തുകൾ ഒരേ കൃഷിയിടത്തിൽ ഉപയോഗിക്കുന്നു.
പഴമൂട് കൃഷിയിൽ വിരിപ്പ് വിത്ത് ഉപയോഗിക്കാതെ രണ്ടും മുണ്ടകൻ വിത്തുകൾ തന്നെ ഉപയോഗിക്കുന്നത്.
കൊയ്തുശേഷിച്ച കുറ്റിയിൽനിന്നു കിളിർത്തുവരുന്ന നെല്ലിനെയാണ് പഴമൂട് എന്ന് സാധാരണ പറയുക.
ഒരു സീസണിൽ പറിക്കാതെകിടന്നു പിറ്റെക്കൊല്ലം കിളിർത്ത ചേമ്പ് , കാച്ചിൽ മുതലായവയെയും അങ്ങനെ പറയാറുണ്ട്.
കൂട്ടുമുണ്ടകനിലേതുപോലെ രണ്ട് വ്യത്യസ്ത വിത്തുപയോഗിക്കുമെങ്കിലും, ഒരു മുണ്ടകൻ വിത്ത് വിരുപ്പൂ ചെയ്യുന്ന സമയത്ത് തന്നെ വിതയ്ക്കുന്നു.
മുണ്ടകൻ കൃഷിയിറക്കുന്ന സമയമാകുമ്പോൾ വിരിപ്പിൽ വിതച്ച പഴയ ഞാറിന്റെ തലവെട്ടി പുതിയ ഞാറിന്റെ കൂടെ നടുന്നു.
വിരിൽപ്പിൽ വിതച്ച പഴയ ഞാറ് കമ്പുപോലെയിരിക്കുമെന്നതിനാൽ പറിയ്ക്കാൻ ബുദ്ധിമുട്ടായിരിക്കും.
പുതിയ ഞാറ് (വെഞ്ഞാറ്) അഞ്ചെണ്ണം നടുമ്പോൾ പഴയ ഞാറ് രണ്ടെണ്ണം എന്ന കണക്കിന് അകലം കൂട്ടിയാണ് നടുക.
പഴയ ഞാറ് കൂടുതൽ പൊട്ടിച്ചിനയ്ക്കുന്നതുകൊണ്ടാണിത്.
രണ്ടും ഒരേ സമയത്തുതന്നെയാണ് കൊയ്തെടുക്കുക.
പഴയ ഞാറിന്റെ കതിരിന് സാധാരണയുള്ളതിനേക്കാൾ നീളം കൂടുകയും പതിര് കുറവാകുകയുമെന്നതാണ് പഴമൂടുകൃഷിയുടെ പ്രത്യേകത.
ഇതും കാണുക കൂട്ടുമുണ്ടകൻ വിരിപ്പ് മുണ്ടകൻ അവലംബം
പഴയംവീടൻ ചന്തു ഇംഗ്ലീഷ് വിലാസം https://ml.wikipedia.org/wiki/Pazhayamviden_Chandu
പഴശ്ശിരാജാവിന്റെ ഒരു ജനറൽ ആയിരുന്നു പഴയംവീടൻ ചന്തു (Pazhayamviden Chandu).
ഇയാൾ ഒറ്റിക്കൊടുത്തതോടെയാണ് ബ്രിട്ടീഷുകാരുമായുള്ള യുദ്ധത്തിൽ പഴശ്ശി തോൽക്കാനും കൊല്ലപ്പെടാനും ഇടയായത്.
ഒരു പാവപ്പെട്ട കുടുംബത്തിൽ ജനിച്ചുവളർന്ന ചന്തു പട്ടിണികൊണ്ട് ചെറുപ്പത്തിൽത്തന്നെ പഴശ്ശിയുടെ പരിവാരത്തിൽ ചേർന്നു.
അവന്റെ കഴിവിലും ധൈര്യത്തിലും ആകൃഷ്ടനായ പഴശ്ശി സ്വന്തം മകനെപ്പോലെയാണ് ചന്തുവിനെ സ്നേഹിച്ചത്.
യുദ്ധകാര്യങ്ങളിലും ഭരണത്തിലും ഏറ്റവും നല്ല ശിക്ഷണം നൽകി പഴശ്ശി ചന്തുവിനെ ഒരു മന്ത്രിയാക്കി.
സാധാരണക്കാരനായി ജനിച്ച ചന്തുവിനെ പഴശ്ശി ഒരു പ്രഭുസ്ഥാനത്തേക്ക് ഉയർത്തി.
പഴയവീട് എന്നു പേരുള്ള ഒരു നമ്പ്യാർ(നായർ)കുടുംബത്തോട് ചന്തുവിനെ ദത്തെടുക്കാൻ പഴശ്ശി ആവശ്യപ്പെട്ടു.
അങ്ങനെ ചന്തു പഴയംവീട്ടിൽ ചന്തു നമ്പ്യാർ ആയി.
പ്രസിദ്ധനായ കൈതേരി അമ്പുവിന്റെ സഹോദരിയായ ഉണ്ണിയമ്മയെ പഴശ്ശിരാജ ചന്തുവിന് വിവാഹം ചെയ്തുകൊടുത്തു.
ചന്തുവിന്റെ തനിനിറം മനസ്സിലായതിനാലാവണം അമ്പുവിന് ഈ ബന്ധത്തിനോട് അത്ര താത്പര്യമില്ലായിരുന്നു.
പഴശ്ശിരാജാവിനോട് എതിരുപറയാൻ ആവാത്തതിനാൽ അമ്പുവിനു സമ്മതിക്കേണ്ടി വന്നു.
മൈസൂർ സേനയോട് പഴശ്ശിക്കൊപ്പം നിന്ന്  ധീരമായി ചന്തു പോരാടി.
അക്കാലത്ത് കേരളത്തിലെ ഏറ്റവും കഴിവുള്ള പോരാളിയായിരുന്നത്രേ ചന്തു.
ഇരട്ട ചാരൻ
1793 -ൽ പഴശ്ശിരാജാവിനോട് ഇടഞ്ഞ് പരസ്യമായിത്തന്നെ പഴശ്ശിയുടെ ശത്രുവും അമ്മാവനും ആയ വീരവർമ്മയോടൊപ്പവും പിന്നീട് ഈസ്റ്റ് ഇന്ത്യ കമ്പനിക്കൊപ്പവും ചന്തു ചേർന്നു.
ശത്രുരാജ്യത്തിന്റെ നീക്കം പഴശ്ശിയെ അറിയിച്ചുകൊണ്ടിരുന്ന ഒരു ചാരനായിരുന്നു ചന്തു.
വെല്ലസ്ലിയോടുപോലും അടുപ്പം സൂക്ഷിച്ചിരുന്നയാളായിരുന്നത്രെ ചന്തു.
പഴശ്ശിരാജാവിനെ ഒറ്റിക്കൊടുത്തത്
പഴശ്ശിരാജാവിന്റെ യുദ്ധതന്ത്രങ്ങളെപ്പറ്റി ചന്തു 1805 -ൽ ബ്രിട്ടീഷുകാർക്ക് ഒറ്റിക്കൊടുത്തതാണത്രേ പഴശ്ശിയുടെ തോൽവിക്കും പിന്നീടുണ്ടായ ചെറുത്തുനിൽപ്പുകൾക്കും അന്ത്യ കുറിച്ചത്.
തന്റെ മരണത്തിനു മുൻപ് ഇക്കാര്യം പഴശ്ശിയെപ്പോലും അത്ഭുതപ്പെടുത്തിയിരുന്നു.
പണത്തിനു വേണ്ടിയായിരുന്നത്രേ ചന്തു പഴശ്ശിയെ ഒറ്റിക്കൊടുത്തത്.
ദുർഗ്രഹമായ ചുറ്റുപാടുകളിലാണ് ചന്തു മരിച്ചത്.
പ്രതികാരമായി പഴശ്ശിയുടെ ആൾക്കാർ തന്നെയാവണം ചന്തുവിനെ കൊന്നത്.
അയാളെക്കൊണ്ടുള്ള ആവശ്യം കഴിഞ്ഞതിനാലും 12 വർഷത്തോളം പഴശ്ശിക്കു വേണ്ടി ചാരപ്പണി ചെയ്തതിന്റെയും ശിക്ഷയായി ബ്രിട്ടീഷുകാർ തന്നെയാണ് ചന്തുവിനെ വധിച്ചത് എന്നാണ് മറ്റൊരു വാദം.
പഴശ്ശിരാജ (ചലച്ചിത്രം) അവലംബം
ഗ്രേറ്റ് ബാരിയർ റീഫ് ഇംഗ്ലീഷ് വിലാസം https://ml.wikipedia.org/wiki/Great_Barrier_Reef
ലോകത്തിലെ ഏറ്റവും വലിയ പവിഴപ്പുറ്റ് തിട്ടുകളുടെ ശൃംഖലയാണ് ഗ്രേറ്റ് ബാരിയർ റീഫ് .
ഓസ്ടേലിയയുടെ വടക്ക് കിഴക്ക് തീരത്ത് കോറൽ സീയിൽ വടക്കുകിഴക്കൻ ഓസ്ട്രേലിയയിലെ ക്വീൻസ്‌ലാൻഡിന്റെ തീരത്താണ്‌ നീളത്തിൽ ഈ പ്രകൃതിവിസ്മയം വ്യാപിച്ചുകിടക്കുന്നത്.
ഇതിന്റെ സ്ഥാനം.
ഈ പവിഴപ്പുറ്റുസമൂഹത്തിൽ 2900 പവിഴപ്പുറ്റുകളും 900 ദ്വീപുകളുമുണ്ട്.
3000 കിലോമീറ്റർ നീണ്ടുകിടക്കുന്ന ഗ്രേറ്റ് ബാരിയർ റീഫിന്റെ വിസ്തീർണ്ണം 344,400 ചതുരശ്രകിലോമീറ്ററാണ്‌ .
ഗ്രേറ്റ് ബാരിയർ റീഫ് ബഹിരാകാശത്തുനിന്ന് നോക്കിയാൽ കാണാൻ സാധിക്കും.
ജീവജാലങ്ങൾ ചേർന്ന് നിർമ്മിച്ച ലോകത്തിലെ ഏറ്റവും വലിയ ഘടനയാണിത് .
ജൈവവൈവിധ്യമേറിയ ഈ ഭൂഭാഗം യുനെസ്കോ 1981-ൽ ലോകപൈതൃകസ്ഥാനമായി തിരഞ്ഞെടുത്തു.
സി.എൻ.എൻ. ഇതിനെ ഏഴ് പ്രകൃതിദത്തമായ ലോകാദ്ഭുതങ്ങളിലൊന്നായി എണ്ണിയിട്ടുണ്ട് .
കടൽ അനിമോണുകളുടേയും ജെല്ലിമത്സ്യങ്ങളുടേയും വർഗ്ഗത്തിൽപ്പെടുന്ന പുഷ്പ സദൃശമായ സമുദ്രജീവിയാണ് പവിഴപോളിപ്പുകൾ (Coral Polyps).
ഹൃദയം, തലച്ചോറ്, കണ്ണ് എന്നിവ ഒന്നുമില്ലാത്ത ഇവ ചുറ്റുമുള്ള കടൽവെള്ളത്തിലെ കാത്സ്യം ലവണം അവശോഷണം ചെയ്ത് കട്ടികൂടിയ കാത്സ്യമാക്കി മാറ്റും.
ആ പുറ്റാണവയുടെ അസ്ഥിപഞ്ജരം.
നിർജീവമായ പുറ്റുകളിൽ പുതിയ ലാർവകൾ സ്ഥാനമുറപ്പിച്ച് വീണ്ടും പുറ്റുണ്ടാക്കുന്നു.
തുടർന്നുകൊണ്ടിരിക്കുന്ന പ്രക്രിയയാണിത്.
അസംഖ്യം സൂക്ഷമജീവികൾ ഈ പുറ്റുകളിൽ ജീവിക്കുന്നു.
അതിസൂക്ഷ്മ ആൽഗകൾ, മീനുകൾ തുടങ്ങിയവയെല്ലാം ഇതിലുൾപ്പെടുന്നു.
ആൽഗകളിൽ നിന്നാണ് പവിഴപോളിപ്പുകൾ പോഷകാഹാരം സ്വീകരിക്കുന്നത്.
മീനുകളുടെ വിസർജ്യവും പോളിപ്പുകൾക്ക് ആഹാരമാവുന്നു.
വമ്പൻ കോളനികളായാണ് പവിഴപ്പോളിപ്പുകൾ വളരുന്നത്.
മൂന്നു തരമുണ്ട് ഇവ.
തീരപ്പുറ്റ് (frigging reef),പവിഴരോധിക (Barrier Reef), പവിഴദ്വീപവലയം (Atol).
കരയിൽ നിന്നും അകലെയായി ഉണ്ടാകുന്നതാണ് ബാരിയർ റീഫ്.
ഇതിനും കരയ്ക്കുമിടയിൽ ആഴമേറിയ ജലപ്പരപ്പുണ്ടാകും.
നടുക്കടലിൽ ഉണ്ടാകുന്ന ആറ്റോളുകൾക്കു മധ്യത്തിൽ നീലിമയാർന്ന ജലാശയം ഉണ്ടായിരിക്കും.
ഗ്രേറ്റ് ബാരിയർ റീഫാൺ ഈ തരത്തിൽപ്പെട്ട പവിഴദ്വീപുകളിൽ ഏറ്റവും പ്രശസ്തം.
3000 കിലോമീറ്ററിലധികം നീളമുള്ള ഈ പവിഴരോധികയ്ക്ക് 20,000 ചതുരശ്ര കിലോമീറ്റർ വിസ്തൃതിയുണ്ട്.
50 കോടി ടൺ കാത്സ്യമാണ് ഇത് ഓരോ വർഷവും ഉത്പാദിച്ചു കൂട്ടുന്നത്.
ബാരിയർ റീഫുകൾ ജീവികളുടെ മഹാസത്രമാണെന്ന് പറയാം.
1997-ൽ ഇത്തരം ജീവികളുടെ 93,000 ഇനങ്ങൾ തിരിച്ചറിഞ്ഞിരുന്നു.
ലോകത്തെ സമുദ്രജീവികളിൽ മൂന്നിലൊന്നും റീഫുകളിലാണ് കഴിയുന്നത്.
ഗ്രേറ്റ് ബാരിയർ റീഫ് ടൂറിസ്റ്റുകളുടെ പ്രത്യേകിച്ചും സ്കൂബാ ഡൈവർമാരുടെ പ്രിയസങ്കേതമാണ്.
റീഫിലെ വിനോദസഞ്ചാരം വഴി ഓസ്ട്രേലിയയ്ക്ക് ധാരാളം വരുമാനം ലഭിക്കുന്നു.
മീൻപിടുത്തവും ഇവിടെ ധാരാളമായി നടക്കുന്നുണ്ട്.
മനുഷ്യന്റെ ഇടപെടലുകൾ മൂലം റീഫിന്‌ നാശം സംഭവിക്കാതിരിക്കാൻ ഗ്രേറ്റ് ബാരിയർ റീഫ് മറീൻ പാർക്ക് അതോറിറ്റി ഇതിന്റെ വലിയൊരു ഭാഗം സരക്ഷിച്ചുകൊണ്ടിരിക്കുന്നു.
ഓരോ വർഷവും 20 ലക്ഷം സന്ദർശകരാൺ` ഇവിടെ എത്തുന്നത്.
ഇങ്ങനെയൊക്കെയാണെങ്കിലും മനുഷ്യനും  പരിസ്ഥിതിയിലെ മാറ്റങ്ങളും റീഫിലെ ആവാസവ്യവസ്ഥയ്ക്ക് ഭീഷണിയുയർത്തുന്നു.
ഗ്രേറ്റ് ആന്തമാൻ
ഇന്ത്യയിലെ ആൻഡമാൻ ദ്വീപുകളിലെ പ്രധാന ദ്വീപസമൂഹമാണ് ഗ്രേറ്റ് ആൻഡമാൻ .
ഏഴ് പ്രധാന ദ്വീപുകൾ ഇതിൽ ഉൾപ്പെടുന്നു.
വടക്ക് നിന്ന് തെക്ക് വരെ, വടക്കൻ ആൻഡമാൻ, ഇന്റർവ്യൂ ദ്വീപ്, മിഡിൽ ആൻഡമാൻ, ലോംഗ് ഐലന്റ്, ബരാടാംഗ് ദ്വീപ്, സൗത്ത് ആൻഡമാൻ, റട്‌ലാന്റ് ദ്വീപ് എന്നിവയാണ് ഇവ.
തെക്ക്, മധ്യ, വടക്കൻ ദ്വീപുകളാണ് ദ്വീപ് ഗ്രൂപ്പുകളിൽ ഏറ്റവും വലുത്.
ദ്വീപുകളുടെ തലസ്ഥാനമായ പോർട്ട് ബ്ലെയർ സ്ഥിതി ചെയ്യുന്നത് തെക്കൻ ആൻഡമാനിലാണ്.
ആൻഡമാനിലെ മറ്റൊരു ദ്വീപായ ലിറ്റിൽ ആൻഡമാൻ ഗ്രൂപ്പിന്റെ പ്രതിരൂപമായി ഗ്രേറ്റ് ആൻഡമാൻ ഗ്രൂപ്പിനെ പലപ്പോഴും കണക്കാക്കുന്നു.
ആൻഡമാൻ ദ്വീപുകളിൽ അഞ്ച് ഗ്രൂപ്പുകളുണ്ട്: വലിയ ആൻഡമാൻ ചെറിയ ആൻഡമാൻ റിച്ചിയുടെ ദ്വീപസമൂഹം കിഴക്കൻ അഗ്നിപർവ്വത ദ്വീപുകൾ
ഇടുങ്ങിയ തോടുകൾ വലിയ ആൻഡമാനെ വടക്കൻ ആൻഡമാൻ, മിഡിൽ ആൻഡമാൻ, തെക്കൻ ആൻഡമാൻ, മറ്റ് പ്രധാന ദ്വീപുകൾ എന്നിങ്ങനെ വിഭജിച്ചു.
ഈ ദ്വീപുകളെല്ലാം വെള്ളത്തിൽ മുങ്ങിയ പർവത ശൃംഖലയുടെ കൊടുമുടികളുടെ രൂപത്തിലാണ്.
ഓരോ ദ്വീപിലും ഒരു മധ്യ ഉയർന്ന പ്രദേശമുണ്ട്, അതിൻറെ അതിർത്തിയിൽ പരന്നുകിടക്കുന്ന സ്ഥലങ്ങൾ എല്ലാ ദിശകളിലേക്കും ചരിഞ്ഞ് ഒടുവിൽ തീരപ്രദേശങ്ങളിൽ ലയിക്കുന്നു.
2011 ലെ സെൻസസ് പ്രകാരം ഈ ദ്വീപസമൂഹത്തിൽ 315,530 നിവാസികളുണ്ടായിരുന്നു.
പരാമർശങ്ങൾ "ഐലന്റ്‌വൈസ് ഏരിയയും പോപ്പുലേഷനും - 2011 സെൻസസ്" (PDF).
ആൻഡമാൻ സർക്കാർ.
സെയിലിംഗ് ദിശകൾ (എൻ‌റ out ട്ട്), പബ്.
173: ഇന്ത്യയും ബംഗാൾ ഉൾക്കടലും (PDF).
കപ്പലോട്ട ദിശകൾ.
യുണൈറ്റഡ് സ്റ്റേറ്റ്സ് നാഷണൽ ജിയോസ്പേഷ്യൽ-ഇന്റലിജൻസ് ഏജൻസി.
പി. 275.
"എ എൻ ദ്വീപുകൾ - പിൻകോഡുകൾ".
22 സെപ്റ്റംബർ 2016.
യഥാർത്ഥത്തിൽ നിന്ന് ശേഖരിച്ചത് 23 മാർച്ച് 2014.
ശേഖരിച്ചത് 22 സെപ്റ്റംബർ 2016.
"എസ്ടിഡി കോഡുകൾ ആൻഡമാൻ ആൻഡ് നിക്കോബാർ".
allcodesindia.in.
ശേഖരിച്ചത് 23 സെപ്റ്റംബർ 2016.
രജിസ്ട്രേഷൻ പ്ലേറ്റ് നമ്പറുകൾ ഐ‌എസ്ഒ കോഡിലേക്ക് ചേർത്തു ↑ ↑ {{ cite book }} : Cite has empty unknown parameter: | 1= ( help ) ↑ {{ cite web }} :  CS1 maint: bot: original URL status unknown ( link ) ↑ ↑ Registration Plate Numbers added to ISO Code
ഗ്രേറ്റ് പർജ് ഇംഗ്ലീഷ് വിലാസം https://ml.wikipedia.org/wiki/Great_Purge
1936-1938 കാലഘട്ടത്തിൽ സോവിയറ്റ് റഷ്യയിൽ നടന്ന വൻതോതിൽ ഉള്ള കൂട്ടക്കൊലകളെ ഗ്രേറ്റ് പർജ് (Great Purge) അല്ലങ്കിൽ ഗ്രേറ്റ് ടെറർ (Great Terror) എന്ന് ചരിത്രകാരന്മാർ വിശേഷിപ്പിക്കുന്നു .
സോവിയറ്റ് യൂണിയനിലെ കമ്യൂണിസ്റ്റ് പാർട്ടി അംഗങ്ങൾ,കൃഷിക്കാർ, റെഡ് ആർമിയിലെ അംഗങ്ങൾ തുടങ്ങി നിരവധി പേർ ഇക്കാലത്ത് വധിക്കപ്പെട്ടു.
ജനങ്ങളുടെ ശത്രുക്കൾ ( Enemies of the people / Враги народа ) എന്ന് മുദ്രകുത്തി ഏകപക്ഷീയമായ വിധിന്യായത്തോടെ അനവധി പേരെ കൊന്നൊടുക്കുകയുണ്ടായി.
ഏറ്റവും തീവ്രമായി മനുഷ്യക്കുരുതി നടന്ന 1937–1938 കാലത്തെ Time of Yezhov എന്ന് വിളിക്കുന്നു.
ആ സമയത്തെ സോവിയറ്റ് രഹസ്യപ്പോലീസ് മേധാവി ആയിരുന്ന നിക്കളായ് ഇഷോവിന്റെ പേരിലാണ് Time of Yezhov ( Yezhovchina ) അറിയപ്പെടുന്നത്.
മുഖവുര NKVD എന്ന റഷ്യൻ രഹസ്യപ്പോലീസിന്റെ ഉത്തരവിന്റെ ഒരു ഭാഗം.
അക്കാലത്തെ സോവിയറ്റ് ഭരണകൂടത്തിന്റെ കണ്ണിൽ പ്രതിവിപ്ലവകാരികൾ ആയി തോന്നിയവരെ ജനങ്ങളുടെ ശത്രുക്കൾ എന്ന് മുദ്രകുത്തി വധശിക്ഷക്ക് വിധിച്ചു.
ജോസഫ് സ്റ്റാലിൻ തനിക്ക്  പാർട്ടിയിലും സോവിയറ്റ് യൂണിയനിലും തന്റെ അധീശത്വം ഉറപ്പിക്കാൻ തനിക്ക് എതിരെ തിരിയും എന്ന് സംശയം ഉള്ള എല്ലാവരെയും ഈ കാലഘട്ടത്തിൽ കൊന്നൊടുക്കി.
കമ്യൂണിസ്റ്റ് പാർട്ടി അംഗങ്ങൾ ആയിരുന്ന പല രാഷ്ട്രീയ പ്രവർത്തകരും സർക്കാർ ജോലിക്കാർ ഉൾപ്പെടെ കൊല്ലപ്പെട്ടു.
സ്വന്തമായി ഭൂമി ഉണ്ടായിരുന്ന കൂലാക് ( Kulak) എന്ന് അറിയപ്പെട്ടിരുന്ന കർഷകരും, സാധാരണ തൊഴിലാളികളും ഇങ്ങനെ വധിക്കപ്പെട്ടു.
NKVD എന്ന സോവിയറ്റ് രഹസ്യപ്പോലീസ് ന്റെ പ്രവർത്തനങ്ങൾ രാജ്യത്തിലെ ന്യൂനപക്ഷജനതയെ പ്രത്യേകിച്ചും പോളിഷ് വംശജരായ സോവിയറ്റ് പൌരന്മാരെ ഫിഫ്ത്ത് കോളം സമുദായങ്ങൾ ആക്കി ചിത്രീകരിച്ചു.
ഇവർ ഭാവിയിൽ ചാരവൃത്തി തുടങ്ങിയ വിധ്വംസക പ്രവർത്തങ്ങൾ നടത്തിയേക്കാം എന്ന കണ്ടെത്തലിനെ തുടർന്ന് നിരവധി പോളിഷ് ന്യൂനപക്ഷ വംശജർ കൂട്ടക്കൊലക്ക് ഇരയായി.
ഗ്രേറ്റ് ഫെർഗാന കനാൽ ഗ്രേറ്റ് ഫെർഗാന കനാൽ മാപ്പ് ആൻഡിജാന് സമീപമുള്ള വലിയ ഫെർഗാന കനാൽ
ഗ്രേറ്റ് ഫെർഗാന കനാൽ ( Russian : Ферганский канал , താജിക് : Фарғона Канал , ഉസ്ബെക് : Fargʻona Kanali , അറബി : قناة فرغانة ‬ ) മധ്യേഷ്യയിലെ ഉസ്ബെക്കിസ്ഥാനും താജിക്കിസ്ഥാനും ഇടയിലുള്ള ഫെർഗാന താഴ്വരയിൽ സ്ഥിതി ചെയ്യുന്ന ഒരു ജലസേചന കനാൽ ആണ്.
മുൻ സോവിയറ്റ് യൂണിയനിൽ നിന്നുള്ള 160,000 ഉസ്ബെക്ക്, താജിക്ക് ഫാം തൊഴിലാളികളുടെ കൂട്ടായ ശ്രമഫലമായി 1939-ൽ നിർമ്മിച്ച ഈ പദ്ധതി ഏകദേശം നാൽപ്പത്തിയഞ്ച് ദിവസം കൊണ്ടാണ് പൂർത്തിയാക്കിയത്.
270 കിലോമീറ്റർ നീളമുള്ളതും  1,000-ലധികം ഹൈഡ്രോ ടെക്നിക്കൽ പ്ലാന്റുകൾ സ്ഥിതിചെയ്യുന്നതുമായ ഈ ജലപാതയിലെ പ്ലാൻറുകളിൽ 50 എണ്ണം വളരെ പ്രധാനപ്പെട്ടതായി അറിയപ്പെടുന്നു.
സോവിയറ്റ് നിയന്ത്രണത്തിലാകുന്നതിന് നിരവധി നൂറ്റാണ്ടുകൾക്ക് മുമ്പ്, മധ്യേഷ്യയിലെ ജലസ്രോതസുകൾ  ഫ്യൂഡൽ ഭൂവുടമകളുടെ അധീനതയിലായിരുന്നു.
അവർ മേഖലയിലെ കർഷകരുടെ ജീവിത സാഹചര്യങ്ങൾ കഠിനമാക്കിയിതോടെ; പൗരന്മാർ ദാഹത്തിലും പട്ടിണിയിലും ദാരിദ്ര്യത്തിലും ജീവിക്കുകയും ഇത് പലരെയും ഈ പ്രദേശത്ത് നിന്ന് പലായനം ചെയ്യാൻ നിർബന്ധിതരാക്കുകയും ചെയ്തു.
വിപ്ലവാനന്തരം മധ്യേഷ്യൻ മേഖലയിലെ എല്ലാ പൗരന്മാർക്കും സാമൂഹികവും സാമ്പത്തികവുമായ ബന്ധങ്ങളുടെ നവീകരണം അനുവദിക്കപ്പെട്ടു.
ഗ്രേറ്റ് ബസ്റ്റാഡ്
Otis tarda
ബസ്റ്റാഡ് കുടുംബത്തിൽ അംഗമായ ഒരു പക്ഷിയാണ് ഗ്രേറ്റ് ബസ്റ്റാഡ് ( ശാ.നാ. ഓട്ടിസ് ടാർഡ).
ഏഷ്യയിലേയും ദക്ഷിണ മധ്യ യൂറോപ്പിലെയും തുറസ്സായ പുൽമേടുകളിലും കൃഷിയിടങ്ങളിലുമാണ് ഈ പക്ഷി ജീവിക്കുന്നത്.
60%  ഗ്രേറ്റ് ബസ്റ്റാഡുകളും ഇന്നുള്ളത് സ്പെയിനിലും പോർച്ചുഗലിലുമാണ്.1832 ൽ ഈ പക്ഷിക്ക് ബ്രിട്ടനിൽ വംശ നാശം സംഭവിച്ചു.
References ↑ {{ cite web }} : Cite has empty unknown parameter: | last-author-amp= ( help ) ; Cite uses deprecated parameter | authors= ( help ) ; Invalid | ref=harv ( help )
ഗ്രേറ്റ് ഓഷ്യൻ റോഡ് ഇംഗ്ലീഷ് വിലാസം https://ml.wikipedia.org/wiki/Great_Ocean_Road പാതയുടെ ഒരു വീക്ഷണം
ഒന്നാം ലോകമഹായുദ്ധത്തിൽ മരിച്ച ഓസ്ട്രേലിയക്കാരുടെ സ്മരണാർഥം നിർമ്മിക്കപ്പെട്ട ഓസ്ട്രേലിയയിലെ ഒരു പാതയാണ് ഗ്രേറ്റ് ഓഷ്യൻ റോഡ് .
243 കിലോമീറ്ററാണ് ഈ പാതയുടെ ആകെ നീളം.
വിക്ടോറിയൻ തലസ്ഥാനമായ മെൽബണിൽ നിന്നും നൂറു കിലോമീറ്റർ തെക്കാണ് പാതയുടെ ആരംഭം.
ടോർക്വേ നഗരം മുതൽ പടിഞ്ഞാറ് വാർനാമ്പൂൽ നഗരത്തിന് സമീപത്തായി അലൻസ്ഫഡ് വരെ ഈ പാത നീളുന്നു .
വാർനാമ്പൂലാണ് പാതയിലെ വലിയ നഗരം .
2011ൽ ഓസ്‌ട്രേലിയൻ ദേശീയ പൈതൃക പട്ടികയിൽ ഗ്രേറ്റ് ഓഷ്യൻ റോഡ് സ്ഥാനം നേടി.
ഒന്നാം ലോകമഹായുദ്ധത്തിൽ മരിച്ച അറുപതിനായിരം ഓസ്‌ട്രേലിയക്കാരുടെ സ്മരണാർഥമാണ് ഈ പാത നിർമ്മിച്ചിരിക്കുന്നത്.
യുദ്ധം കഴിഞ്ഞെത്തിയ 3000 സൈനികർ 14 വർഷം കൊണ്ടാണ് പാതയുടെ നിർമ്മാണം പൂർത്തീകരിച്ചത് .
ഹൊവാർഡ് ഹിച്ച്‌കോക്ക് പ്രസിഡന്റായി 1918-ൽ ഗ്രേറ്റ് ഓഷ്യൻ റോഡ് ട്രസ്റ്റ് എന്ന നാമത്തിൽ സ്ഥാപിച്ച ഒരു സ്വകാര്യ കമ്പനിക്കായിരുന്നു നിർമ്മാണ ചുമതല.
1932 നവംബറിലാണ് പാത  ഉദ്ഘാടനം ചെയ്തത്.
എന്നാൽ പാത തുറന്നു കൊടുക്കും മുൻപ് ഹിച്ച്കോക്ക് ഹൃദ്രോഗത്താൽ മരണമടഞ്ഞു.
വിക്ടോറിയ ലഫ്റ്റനന്റ് ഗവർണർ സർ വില്യം ഇർവിനാണ് പാത ഉദ്ഘാടനം ചെയ്തത്.
ഉദ്ഘാടന സമയത്ത് ഗവർണറുടെ വാഹനത്തിനു പിന്നിലായി ഹിച്ച്‌കോക്കിന്റെ കാറും സഞ്ചരിച്ചിരുന്നു .
തെക്കുകിഴക്കൻ തീരമേഖലയിലെ ഒറ്റപ്പെട്ട നഗരങ്ങളെയും ഗ്രാമങ്ങളെയും പരസ്പരം ബന്ധിപ്പിച്ചാണ് പാത നിർമ്മിച്ചത്.
പിന്നീട് ഈ പാത ടൂറിസത്തിന്റെയും തടിവ്യവസായത്തിന്റെയും കേന്ദ്രമായി.
മുൻപ് കാനന പാതയിലൂടെയും കപ്പലിലൂടെയും മാത്രം എത്തിച്ചേരാൻ സാധിച്ചിരുന്ന വിക്ടോറിയയുടെ ഈ പ്രദേശം അതോടെ പുറംലോകവുമായി സുഗമമായി ബന്ധം സ്ഥാപിച്ചു.
പാതയിലെ പ്രധാന വിനോദസഞ്ചാര മേഖലകൾ Twelve Apostles The Twelve Apostles from the air, December 2010 Island Archway as it appeared before its partial collapse in June 2009 Loch Ard Gorge The Grotto from the upper viewing platform The Grotto from the final steps of the viewing boardwalk London Arch, December 2010 London Arch (formerly known as London Bridge before collapse of land section) Rough seas batter rock formations along the Great Ocean Road A secluded bay along the Great Ocean Road Rock arch and rough seas along the Great Ocean Road Blowhole അവലംബം പുറത്തേക്കുള്ള കണ്ണികൾ Great Ocean Road എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
Great Ocean Road - Official government tourism site Official Website of the Geelong Otway Tourism Region of the Great Ocean Road Official Great Ocean Road website Archived 2011-09-29 at the Wayback Machine .
ഗ്രേറ്റ് നിക്കോബാർ ദ്വീപ് ഇംഗ്ലീഷ് വിലാസം https://ml.wikipedia.org/wiki/Great_Nicobar_Island
ആൻഡമാൻ നിക്കോബാർ ദ്വീപസമൂഹത്തിലെ ഏറ്റവും തെക്കുള്ളതും ഏറ്റവും വലിപ്പമുള്ളതുമായ ദ്വീപാണ് ഗ്രേറ്റ് നിക്കോബാർ ദ്വീപ് .
ഇന്ത്യൻ റിപ്പബ്ലിക്കിന്റെ ഏറ്റവും തെക്കേയറ്റമായ ഇന്ദിര പോയിന്റ് ഇവിടെ സ്ഥിതി ചെയ്യുന്നു.
പോർട് ബ്ലെയറിൽ നിന്നും പവൻ ഹാൻസ് ഹെലികോപ്റ്ററുകളിലൊ ബോട്ടുകളിലൊ ഫെറി സർവ്വീസിലൊ ഇവിടെയെത്തിച്ചേരാം.
സ്ഥാനം,അവസ്ഥ
ഗ്രൈറ്റ് നികൊബാർ ദ്വീപ് ആൻഡമാൻ നിക്കൊബാർ ദ്വീപസമൂഹത്തിന്റെ തെക്കേ അറ്റത്തും സുമാത്രയിൽ നിന്നും 180 കിലോമീറ്റർ വടക്കയും ആണ്.
180 km (110 mi) ഈ ദ്വീപിന്റെ വിസ്തീർണ്ണം 921 km 2 (356 sq mi) ആണ്.
2004ലെ സുനാമിയും ഇന്ത്യൻ മഹാസമുദ്രത്തിലെ ഭൂമികുലുക്കവും വല്ലാതെ ബാധിക്കുകയും ഒരു ദിവസത്തിലധികം മറ്റ് പ്രദേശങ്ങശങ്ങളിൽ നിന്നും വേറിട്ടു പോവുകയും ചെയ്തു.
മനുഷ്യവാസം വളരെ ക്കുറവുള്ള (8067പേർ) ഇവിടെ മിക്കവാറും ജൈവവൈവിധ്യത്തിനു പ്രശസ്തമായ മഴക്കാടുകളാണ്.
ഇന്ത്യയുടെ തെക്കേ അറ്റമായ ഇന്ദിര പോയിന്റ് ഉൾപ്പെടുന്ന   ഈ ദ്വീപ് ഗ്രൈറ്റ് നിക്കോബാർ ദേശീയോദ്യാനം എന്ന പേരിൽ ആന്റമാൻ നിക്കോബാർ സേനയുടെയും ഇന്ത്യൻ സായുധസേനയുടെ യും നിയന്ത്രണത്തിലാണ്.
ഇന്ത്യൻ സായുധസേനയുടെ ഏറ്റവും തെക്കേ അറ്റത്തുള്ള എയർസ്റ്റേഷൻ ആണ്.
ഷോമ്പൻ ജനങ്ങളുടെ വാസസ്ഥാനമാണ് ഈ ദ്വീപ് .
അലെക്സാണ്ഡ്ര നദി, അമൃത്കൗർ നദി, ദോഗ്മർ നദി, ഗാലത്തിയ നദി തുടങ്ങിയ ധാരാളം നദികളാൽ സമ്പന്നമാണ് ഈ പ്രദേശം.
മിക്കവാറും തെക്കോട്ടൊ തെക്ക് പടിഞ്ഞാട്ടോ ആണ് സാധാരണ ഈ നദികളുടെ ഒഴുക്ക് എന്നത് നിമ്നോന്നതമായ പ്രതലമുള്ള ഈ ദ്വീപിന്റെ സ്വാഭാവികമായ ആകെ യുള്ള ചായ് വ് സൂചിപ്പിക്കുന്നു.
തെക്കുവടക്കായി നീണ്ടുകിടക്കുന്ന ധാരാളം പർവ്വതനിരകൾ ഇവിടെ ഉണ്ട്.
അവയിൽ സമുദ്രനിരപ്പിൽ ഇന്നും 642 മീറ്റർ ഉയരമുള്ള തുള്ളിയർമേട് ആണ് നിക്കോബാറിലെ തന്നെ എറ്റവും ഉയരം കൂറ്റിയ ഭാഗം.
ഈ ദ്വീപിലെതെക്കേ അറ്റമായ ഇന്തിരാപോയന്റ് (6°45’10″N and 93°49’36″E) ആണ് ഇന്ത്യാമഹാരാജ്യത്തിലെ തന്നെ എറ്റവും തെക്കേ സ്ഥാനം.
2004 ഡിസംബർ 26നു  സുനാമിയിൽ ഇന്തിരാപോയന്റ് വിളക്ക്മേടയടക്കം 4.25 മീറ്റർ സമുദ്രത്തിനടിയിലായി.
വിളക്ക്മേട പിന്നീട് പ്രവർത്തനസജ്ജമാക്കി.
ജീവിവർഗ്ഗം
ഈ ദ്വീപിന്റെ മിക്ക ഭാഗവും ഗ്രൈറ്റ് നിക്കോബാർ ജൈവോദ്യാനത്തിന്റെഭാഗമാണ് .
ഇവിടം വളരെ മൗലികവും നാശോന്മുഖവുമായ ജീവിവർഗ്ഗങ്ങളുടെ ഇരിപ്പിടമാണ്.
നിക്കോബാർ സ്ക്രബ് ഫൗൾ (മെഗാപോഡിയസ് നികൊബാരൻസിസ്) The എഡിബ്ലെ നെസ്റ്റ് സ്വിഫ്റ്റ്ലറ്റ്.